উইকিলিকস
উইকিলিকস(ইংরেজি: "WikiLeaks") একটি আন্তর্জাতিক অলাভজনক প্রচার মাধ্যম সংস্থা যা দোষ্প্রাপ্য দলিল অপ্রকাশিত সূত্র ও মাধ্যম থেকে প্রকাশ করে। ২০০৬ সালে এটির ওয়েবসাইট দ্য সানশাইন প্রেস কর্তৃক তৈরী হয়ে অদ্যাবধি পরিচালিত হচ্ছে। পরিচালনার এক বৎসরের মধ্যেই সাইটটি দাবী করে যে তাদের ডাটাবেজে ১.২ মিলিয়নেরও বেশি ডকুমেন্টস বা দলিল রক্ষিত আছে এবং প্রতিদিনই তা বৃদ্ধি পাচ্ছে।.
রিপুয়ারীয় উইকিপিডিয়া
কলোগনিয় ভাষার উইকিপিডিয়া নিয়ে প্রথম আলোচনা অথবা সকল রিপুয়ারিয় ভাষার উইকিপিডিয়া খোলার ব্যাপারে ২০০৪ সালে জার্মান উইকিপিডিয়ায় আলোচনা শুরু হয়। জার্মানীর কলোগনি জেলার লোকেরা এবং এর সংলগ্ন রাইনল্যান্ড-প্যালাটিনেট, বেলজিয়াম এবং নেদারল্যান্ডসের কিছু বাসিন্দা রিপুয়ারিয় ভাষায় কথা বলে।
২০০৫ সালের প্রথমভাগে ধারণাটি প্রতিষ্ঠা পায় এবং অবদানকারীদের ছোট একটি দল কাজ করার ব্যাপারে আগ্রহী হয়। তাদের একজন তার নিজের সার্ভারে মিডিয়াউইকি ইনস্টল করেন এবং এটা wikoelsch.dergruenepunk.de ডোমেইনের অধীনে একই বছরের ৬ জুলাই অবদান রাখতে আগ্রহীদের জন্য উন্মুক্ত করে দেন। শুরুর দিকে কিছুটা ধীর গতিতে কাজ চললে ঐ বছরের বাকী সময়ের মধ্যে ১০০০ পৃষ্ঠা তৈরী হয়। তার অধিকাংশই অসম্পূর্ণ পাতা এবং দ্ব্যর্থতানিরসন পাতা।